Publication: Magyar Közlöny
Issue: MK-2001-100 (Year: 2001, Number: 100)
Era: 1990-2004
Section: Polgári Törvénykönyvéről szóló 1959. évi IV. törvény
Paragraph Index: 643

(2) A KMB elnöke a Miniszterelnöki Hivatalt vezető miniszter. Tagjai a PMB-k elnökei, az FMB-k elnökei, a Nemzetközi Segélyprogramok Nemzeti Koordinátora, a Külügyminisztérium integrációs ügyekért felelős államtitkára, a Pénzügyminisztérium közigazgatási államtitkára, a Nemzeti Programengedélyező, az Államháztartási Hivatal vezetője, a Kormányzati Ellenőrzési Hivatal (a továbbiakban: KEHI) elnöke. A KMB állandó meghívottjai a Központi Pénzügyi és Szerződéskötő Egység igazgatója, a Nemzeti Alap igazgatója, az OMB titkára. Biztosítani kell annak lehetőségét, hogy az Európai Unió képviselője tanácskozási joggal részt vehessen az üléseken. Az Európai Bizottság illetékes igazgatóságának, illetve a delegáció képviselőjének meghívásáról a KMB elnöke gondoskodik.

Source: https://magyarkozlony.hu/hivatalos-lapok/5c5d020f00dfbca3a9be2b0c7de34ec50649ba67/dokumentumok/24a9bffc412aa77db374f07ad894831d5a1bb313/letoltes